નવી દિલ્હી : ઇશરત જહા કેસમાં એસઆઇટીનાં ચીફ રહેતા સત્યપાલ સિંહે ઘણા મહત્વનાં ખુલાસાઓ કર્યા હતા. સત્યપાલ સિંહે કહ્યું કે આમુદ્દે તેના પર ગુજરાતનાં તત્કાલીન મુખ્યમંત્રી નરેન્દ્ર મોદીને આરોપી બનાવવા માટેનું દબાણ હતું. તેને આદેશો આપવામાં આવ્યા હતા કે કોઇ પણ રીતે આ સમગ્ર મુદ્દે ગુજરાતનાં મુખ્યમંત્રી નરેન્દ્ર મોદી ફસાય તેવો ગાળીયો કરવાનો છે. સત્યપાલ સિંહે તો ત્યાં સુધી કહ્યું કે મને નરેન્દ્ર મોદી સુધી સીધા પહોંચવા માટેનાં નિર્દેશો પણ આપવામાં આવ્યા હતા. આ મુદ્દે મોદીને ફસાવવા માટે જ મને એસઆઇટીની જવાબદારી સોંપવામાં આવી હતી.